b'\n_START_ARTICLE_\nOtto Lehtipuu\n_START_PARAGRAPH_\nOtto Kimmo Johannes Lehtipuu (s. 1968) on VR-Yhtym\xc3\xa4n ymp\xc3\xa4rist\xc3\xb6- ja yhteiskuntasuhdejohtaja ja entinen Helsingin kaupunginvaltuuston puheenjohtaja. _NEWLINE_Lehtipuu oli Helsingin kaupunginvaltuuston j\xc3\xa4sen vuosina 2001\xe2\x80\x932012. Varavaltuutettuna h\xc3\xa4n on toiminut 1996\xe2\x80\x932000 ja uudestaan 2013\xe2\x80\x93. Helsingin kaupunginhallituksessa Lehtipuu istui vuodet 1998\xe2\x80\x932008. Kaupunginhallituksen varapuheenjohtaja h\xc3\xa4n oli 2003\xe2\x80\x932008. Vihreiden valtuustoryhm\xc3\xa4n johtoon Lehtipuu nousi syksyll\xc3\xa4 2003 Minerva Krohnin tilalle, joka siirtyi Helsingin kaupunginvaltuuston johtoon. Lehtipuu itse nousi Helsingin kaupunginvaltuuston johtoon vuoden 2008 kunnallisvaalien j\xc3\xa4lkeen._NEWLINE_Otto Lehtipuu on ollut ehdokkaana vuosien 1999, 2003 ja 2007 eduskuntavaaleissa. J\xc3\xa4lkimm\xc3\xa4isiss\xc3\xa4 h\xc3\xa4n sai hieman yli 2\xc2\xa0000 \xc3\xa4\xc3\xa4nt\xc3\xa4._NEWLINE_Lehtipuu on my\xc3\xb6s Stadion-s\xc3\xa4\xc3\xa4ti\xc3\xb6n hallituksen puheenjohtaja._NEWLINE_Lehtipuu on koulutukseltaan diplomi-insin\xc3\xb6\xc3\xb6ri. Ennen nimitt\xc3\xa4mist\xc3\xa4\xc3\xa4n ymp\xc3\xa4rist\xc3\xb6- ja yhteiskuntasuhdejohtajaksi h\xc3\xa4n toimi VR:n ymp\xc3\xa4rist\xc3\xb6p\xc3\xa4\xc3\xa4llikk\xc3\xb6n\xc3\xa4.'